pythainlp/thai-wiki-dataset-v4 huggingface dataset:
เอลิส

เอลิส (Aliz) เป็นวงร็อกหญิงไทยในสังกัดมูฟเรเคิดส์ (Move Records) ในเครือมิวซิกมูฟ ก่อตั้งขึ้นในปี พ.ศ. 2562 โดยการคัดเลือกของ โอ๊บ - เพิ่มศักดิ์ พิสิฐสังฆการ โปรดิวเซอร์และผู้บริหารมือทอง โดยได้คัดเลือกสมาชิกชุดแรกของวงที่ถือว่าเป็นนักร้องนักดนตรีในระดับ A-List นำมารวมกันไว้ด้วยกัน เพื่อที่จะปลุกกระแสของพลังหญิงขึ้นมาในวงการเพลงไทยอีกครั้ง
ประวัติ.
วงเอลิซเป็นการรวมตัวของนักร้องและนักดนตรีหญิง 4 คน ที่ไม่เคยรู้จักกันมาก่อน โดยเริ่มจากน้ำซึ่งเป็นนักร้องนำ ทำให้โอ๊บซึ่งเป็นผู้บริหารค่ายเกิดความสนใจที่จะสร้าง "วงร็อคหญิง" ขึ้น จากนั้นจึงค้นหานักดนตรีหญิง โดยเลือกจากผลงานผ่านช่องทางสื่อสังคมต่าง ๆ จนได้ ตาล มือกลอง, ลูกหวาย มือกีตาร์ และเอิง มือเบส มาร่วมวง ตามลำดับ
คำว่า "Aliz" มีที่มาจาก "ศิลปิน A-List" โดยผู้คิดชื่อนี้คือโอ๊บ ซึ่งเป็นการรวมกันของนักร้องและนักดนตรีหญิงระดับ A ของค่าย และถึงแม้ทั้ง 4 คนจะไม่เคยรู้จักกันมาก่อนและมาจากหลากหลายที่มา แต่ทุกคนก็สามารถทำงานเพลงร่วมกันได้อย่างลงตัว และนำสิ่งที่ผู้หญิงทุกคนมีคือ "ความอ่อนไหว" มาปรับใช้ในตำแหน่งของแต่ละคน และเกิดเป็นพลังในการทำเพลงและเล่นดนตรีร่วมกัน
วงเอลิซได้ออกทัวร์ไปแสดงตามสถานที่ต่างๆ แม้ต่อมาจะได้รับผลกระทบจากสถานการณ์โรค Covid-19 หลังจากเดบิวต์ได้ไม่นาน แต่วงก็ได้ผลิตผลงานเพลงออกมาอย่างต่อเนื่อง ปัจจุบันมีผลงานเพลงของวงทั้งสิ้น 10 เพลง ผลงาน cover มากมาย โดยเฉพาะเพลง เถียนมี่มี่ ที่วงทำขึ้นในช่วงตรุษจีนปี 2563 ซึ่งเป็นคลิปที่สร้างกระแสให้มีคนรู้จักวงมากขึ้น
ในเดือนพฤษภาคม 2565 วงได้เกิดการเปลี่ยนแปลงอีกครั้ง เนื่องจาก เอิง วรางคณา มือเบสของวง ได้ประกาศยุติบทบาทการเป็นสมาชิกวง เนื่องจากปัญหาสุขภาพ และต่อมาวงได้เปิดออดิชั่น และได้ บุ๊ค อำไพพรรณ   สุธิราธิกุล อดีตสามาชิกวง LaBis มารับหน้าที่มือเบสของวง จนถึงปัจจุบัน
ซีโมเน ซาซา

ซีโมเน ซาซา (เกิดวันที่ 25 มิถุนายน ค.ศ. 1991) เป็นนักฟุตบอลชาวอิตาลีที่เล่นในตำแหน่งกองหน้าให้กับโตรีโนและทีมชาติอิตาลี
ซาซาเริ่มต้นอาชีพกับอาตาลันตาใน ค.ศ. 2008 เขาอยู่ที่นั่นสองฤดูกาล จนกระทั่งใน ค.ศ. 2010 เขาได้ย้ายไปซัมป์โดเรีย ซึ่งเขาถูกปล่อยยืมตัวถึงสามครั้ง ต่อมาใน ค.ศ. 2013 เขาย้ายไปซัสซูโอโล และใน ค.ศ. 2015 ได้ย้ายไปยูเวนตุส ซึ่งเขาคว้าดับเบิลแชมป์ได้ในฤดูกาลแรกของเขากับสโมสร
ในระดับทีมชาติ ซาซาลงเล่นให้กับทีมชาติชุดใหญ่ครั้งแรกใน ค.ศ. 2014 และเป็นตัวแทนของชาติในการแข่งขันฟุตบอลชิงแชมป์แห่งชาติยุโรป 2016
เกียรติประวัติ.
ยุเวนตุส
ธนาคารแห่งประเทศฝรั่งเศส

ธนาคารแห่งประเทศฝรั่งเศส  เป็นธนาคารกลางของประเทศฝรั่งเศส มีอาคารที่ทำการอยู่ในกรุงปารีส มีหน้าที่มีหน้าที่ควบคุมดูแลเสถียรภาพทางเงินตราของประเทศ บริหารจัดการบัญชีและอำนวยความสะดวกด้านการชำระเงินแก่การคลังของรัฐและบางบริษัทเอกชน นอกจากนี้ ยังเป็นผู้สอดส่องดูแลการประมูลหลักทรัพย์สาธารณะในนามของธนาคารกลางยุโรป 
ธนาคารก่อตั้งเมื่อ ค.ศ. 1800 ในสมัยของนโปเลียน โบนาปาร์ต ซึ่งดำรงตำแหน่งกงสุลเอกแห่งฝรั่งเศส เนื่องจากในการปฏิวัติฝรั่งเศสก่อนหน้านั้น บรรดาธนาคารทั้งหลายในฝรั่งเศส (ซึ่งส่วนใหญ่มีเจ้าของเป็นนายทุนจากสวิตเซอร์แลนด์) รู้สึกว่าการปฏิวัติเริ่มจะรุนแรงขึ้นจนเกินควบคุม พวกเขามองหาใครซักคนที่มีศักยภาพฟื้นฟูระบบระเบียบของประเทศ ซึ่งคนนั้นก็คือนายพลนโปเลียน บรรดาธนาคารฝรั่งเศสจึงสร้างสถานการณ์และผลักดันนโปเลียนขึ้นสู่อำนาจได้สำเร็จ นโปเลียนจึงตอบแทนธนาคารเหล่านี้ด้วยการให้สิทธิ์ผูกขาดเหนือระบบเงินตรา นโปเลียนให้อำนาจพวกเขาควมคุมธนาคารแห่งประเทศฝรั่งเศสที่ตั้งขึ้นใหม่ ซึ่งในช่วงแรก ธนาคารแห่งประเทศฝรั่งเศสรับผิดชอบบริหารจัดการหนี้สินของรัฐและพิมพ์ธนบัตรทั้งหมดของประเทศ
ในปัจจุบัน ธนาคารแห่งประเทศฝรั่งเศสมีสถานะตามกฎหมายเป็นองค์กรอิสระ และถือเป็นสมาชิกของเครือธนาคารกลางในยูโรซิสเต็มตั้งแต่ปี ค.ศ. 1999 อันประกอบด้วยธนาคารกลางยุโรป (ECB), ธนาคารกลางแห่งชาติของทุกประเทศในสหภาพยุโรป
กีฬาเรือใบในโอลิมปิกฤดูร้อน 1948

การแข่งขันเรือใบในโอลิมปิกฤดูร้อน 1948 เป็นการแข่งขันกีฬาเรือใบในกีฬาโอลิมปิกฤดูร้อนครั้งที่ 14 ที่กรุงลอนดอน สหราชอาณาจักร ระหว่างวันที่ 3-12 สิงหาคม พ.ศ. 2491 จัดขึ้นที่สนาม Torbay ซึ่งการแข่งขันกีฬาเรือใบครั้งนี้มีการแข่งขันทั้งหมด 5 รายการ คือ ประเภททีมชาย 5 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 217 คน จาก 23 ประเทศ
กีฬายิงปืนในโอลิมปิกฤดูร้อน 1948

การแข่งขันยิงปืนในโอลิมปิกฤดูร้อน 1948 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 14 ที่กรุงลอนดอน สหราชอาณาจักร ระหว่างวันที่ 2-6 สิงหาคม พ.ศ. 2491 จัดขึ้นที่สนาม Bisley Rifle Range ซึ่งการแข่งขันกีฬายิงปืนครั้งนี้มีการแข่งขันทั้งหมด 4 รายการ คือ ประเภททีมชาย 4 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 188 คน จาก 28 ประเทศ
กราซีอาโน เปลและ

กราซีอาโน เปลและ (เกิดวันที่ 15 กรกฎาคม ค.ศ. 1985) เป็นนักฟุตบอลชาวอิตาลีที่เล่นในตำแหน่งกองหน้า
เปลและเริ่มต้นอาชีพกับสโมสรในบ้านเกิดของเขาอย่างเลชเช และถูกปล่อยยืมตัวให้กับสโมสรในลีกล่างถึงสามครั้ง ก่อนที่จะย้ายไปอาเซ็ดใน ค.ศ. 2007 ซึ่งเขาคว้าแชมป์เอเรอดีวีซีในฤดูกาลที่สองของเขากับสโมสร ต่อมาเขากลับไปเล่นในประเทศบ้านเกิดกับปาร์มาและซัมป์โดเรีย ก่อนที่จะย้ายไปเล่นให้กับไฟเยอโนร์ด ซึ่งเขาช่วยให้ทีมเลื่อนชั้นกลับสู่ลีกสูงสุดของดัตช์ได้ ทำให้เปลและได้ย้ายไปเซาแทมป์ตันในอังกฤษด้วยค่าตัว 8 ล้านปอนด์เมื่อเดือนกรกฎาคม ค.ศ. 2014 ต่อมาในเดือนกรกฎาคม ค.ศ. 2016 เขาย้ายไปชานตงหลู่เหนิงไท่ชานด้วยค่าตัวที่รายงานอยู่ที่ 12 ล้านปอนด์
เปลและเคยเล่นให้กับทีมชาติอิตาลีรุ่นอายุไม่เกิน 20 และ 21 ปี แต่ก็ไม่ได้ถูกเรียกติดทีมชาติในการแข่งขันฟุตบอลในโอลิมปิกฤดูร้อน 2008 เขาได้ลงเล่นและทำประตูให้กับทีมชาติชุดใหญ่เป็นครั้งแรกใน ค.ศ. 2014 และเป็นตัวแทนของอิตาลีในการแข่งขันฟุตบอลชิงแชมป์แห่งชาติยุโรป 2016 ซึ่งทีมเข้าถึงรอบก่อนรองชนะเลิศ
เกียรติประวัติ.
อาเซ็ด
ชานตงหลู่เหนิงไท่ชาน
อิตาลีรุ่นอายุไม่เกิน 21 ปี
รางวัลส่วนตัว
กีฬาลาครอสในโอลิมปิกฤดูร้อน 1948

การแข่งขันลาครอสในโอลิมปิกฤดูร้อน 1948 เป็นการแข่งขันกีฬาลาครอสในกีฬาโอลิมปิกฤดูร้อนครั้งที่ 14 ที่กรุงลอนดอน สหราชอาณาจักร ระหว่างวันที่ 5 สิงหาคม พ.ศ. 2491 จัดขึ้นที่สนาม Wembley Stadium ซึ่งการแข่งขันกีฬาลาครอสครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 35 คน จาก 2 ประเทศ
ผลการแข่งขัน.
สหราชอาณาจักร.
An "All-England" team organized by the English Lacrosse Union represented Great Britain.
<templatestyles src="Div col/styles.css"/>
สหรัฐ.
The team from Rensselaer Polytechnic Institute represented the United States.
<templatestyles src="Div col/styles.css"/>
ข้ออักเสบไม่ทราบสาเหตุในเด็ก

ข้ออักเสบไม่ทราบสาเหตุในเด็ก  หรือ ข้ออักเสบรูมาตอยด์ในวัยเยาว์  เป็นโรคเรื้อรังทางรูมาติกที่พบบ่อยที่สุดในเด็ก ทำให้ผู้ป่วยมีการอักเสบของข้อต่างๆ ตามร่างกาย จากกลไกภูมิคุ้มกันทำงานผิดปกติ โดยไม่ได้เกิดจากการติดเชื้อ สาเหตุของโรคยังไม่เป็นที่ทราบแน่ชัด ถือเป็นโรคข้ออักเสบในวัยเด็กชนิดหนึ่ง แต่มีลักษณะเรื้อรัง เป็นอยู่นานมากกว่าโรคข้ออักเสบชนิดอื่นๆ และบางรายก็จะเป็นไปตลอดชีวิต 
แนวทางการรักษาโรคนี้ได้รับการพัฒนาอย่างมากในช่วงทศวรรษที่ผ่านมา ผู้ป่วยมีคุณภาพชีวิตที่ดีขึ้นจากการใช้ยาต่างๆ และแนวทางการรักษาที่ใช้ยาที่มีผลในขนาดสูงขึ้นกว่ายุคก่อน
เลโอนาร์โด โบนุชชี

เลโอนาร์โด โบนุชชี (เกิดวันที่ 1 พฤษภาคม ค.ศ. 1987) เป็นนักฟุตบอลชาวอิตาลีที่เล่นในตำแหน่งเซ็นเตอร์แบ็กให้กับทีมชาติอิตาลี
โบนุชชีเริ่มต้นอาชีพกับอินเตอร์มิลานใน ค.ศ. 2005 โดยเป็นการยืมตัวจากวีแตร์เบเซ และเมื่อเขาย้ายไปอินเตอร์มิลานถาวร ได้ถูกปล่อยยืมตัวให้กับเตรวีโซและปีซา ต่อมาใน ค.ศ. 2009 เขาได้ย้ายไปบารี เนื่องด้วยผลงานอันยอดเยี่ยมในฐานะเซ็นเตอร์แบ็ก ทำให้หัวหน้าผู้ฝึกสอนของยูเวนตุสดึงตัวเขามาร่วมทีมในฤดูกาลถัดไป เขาได้กลายเป็น 1 ใน 3 ผู้เล่นแนวรับที่สำคัญของยูเวนตุส ร่วมกับจอร์โจ กีเอลลีนี และแอนเดรีย บาซักลี และกลายเป็นหนึ่งในกองหลังที่ดีที่สุดในโลก เขาพาทีมคว้าแชมป์เซเรียอาหกสมัยติดต่อกันตั้งแต่ ค.ศ. 2012–2017 ต่อมาใน ค.ศ. 2017 เขาย้ายไปมิลาน หนึ่งฤดูกาลถัดมา เขาได้ย้ายกลับยูเวนตุส
ในระดับทีมชาติ โบนุชชีเป็นตัวแทนของอิตาลีในการแข่งขันฟุตบอลโลกสองครั้ง (2010 และ 2014) ฟุตบอลชิงแชมป์แห่งชาติยุโรปสองครั้ง (2012 และ 2016) และฟีฟ่าคอนเฟเดอเรชันส์คัพหนึ่งครั้ง (2013) เขาพาทีมจบรองชนะเลิศในฟุตบอลชิงแชมป์แห่งชาติยุโรป 2012 และจบอันดับที่สามในฟีฟ่าคอนเฟเดอเรชันส์คัพ 2013
โบนุชชีได้รับรางวัลส่วนตัวหลายรางวัล เช่น ติดทีมยอดเยี่ยมของยูฟ่ายูโรปาลีกประจำฤดูกาล 2013–14 และ 2017–18 ติดทีมยอดเยี่ยมเซเรียอาถึงสามฤดูกาล ได้รับรางวัลนักฟุตบอลยอดเยี่ยมของเซเรียอาและติดทีมยอดเยี่ยมของยูฟ่าใน ค.ศ. 2016 สำหรับใน ค.ศ. 2017 เขาติดทีมฟีฟ่าโปรเวิลด์ XI และ IFFHS นอกจากนี้ยังติดทีมยอดเยี่ยมยูฟ่าแชมเปียนส์ลีกและทีมยอดเยี่ยมของสื่อกีฬายุโรป
เกียรติประวัติ.
อินเตอร์มิลาน รุ่นอายุไม่เกิน 20 ปี
อินเตอร์มิลาน
ยูเวนตุส
อิตาลี
รางวัลส่วนตัว
แอเดร์ (นักฟุตบอลชาวอิตาลี)

แอเดร์ ซีตาจิง มาร์ชิงส์ (เกิดวันที่ 15 พฤศจิกายน ค.ศ. 1986) หรือ แอเดร์ เป็นนักฟุตบอลอาชีพที่เล่นในตำแหน่งกองหน้าให้กับเซาเปาลูในบราซิล และทีมชาติอิตาลี เขาเกิดที่บราซิลแต่มีบรรพบุรุษจากอิตาลี จึงย้ายไปอิตาลีตั้งแต่วัยเด็ก และเล่นให้กับหลายสโมสรในอิตาลีตั้งแต่ ค.ศ. 2006–2018 โดยในฤดูกาล 2009–10 นั้น เขาเป็นผู้ทำประตูสูงสุดในเซเรียบีโดยทำได้ 27 ประตู
เขาเริ่มต้นอาชีพกับสโมสรกรีซียูมาในบราซิล และย้ายไปเล่นให้กับเอมโปลีในอิตาลีในเดือนมกราคม ค.ศ. 2006 ต่อมาเขาก็ได้เล่นให้กับซัมป์โดเรียและอินเตอร์มิลาน และใน ค.ศ. 2018 เขาย้ายไปสโมสรพันธมิตรของอินเตอร์อย่างเจียงซูซูหนิง
แอเดร์เกิดที่ประเทศบราซิล แต่สามารถเลือกเล่นให้กับทีมชาติอิตาลีได้ เนื่องจากเขาถือหนังสือเดินทางของอิตาลี และพำนักในประเทศนี้เกินกว่าสองปี เขาลงเล่นให้กับทีมชาติครั้งแรกในเดือนมีนาคม ค.ศ. 2015 และทำสองประตูให้กับอิตาลีในฟุตบอลชิงแชมป์แห่งชาติยุโรป 2016
การต่อสู้อย่างประปรายจีน–อินเดีย พ.ศ. 2563

การต่อสู้อย่างประปรายจีน–อินเดีย พ.ศ. 2563 เป็นส่วนหนึ่งของการเผชิญหน้าทางทหารระหว่างประเทศจีนกับประเทศอินเดีย นับตั้งแต่ 5 พฤษภาคม 2020 กองกำลังของจีนและอินเดียได้มีการรายงานว่ามีส่วนร่วมในการปะทะที่เกรี้ยวกราด (aggressive actions), การเผชิญหน้า (face-offs) และการต่อสู้อย่างประปราย (skirmishes) ที่ตำแหน่งบนพรมแดนจีน-อินเดีย เหตุการณ์การต่อสู้มือเปล่าเมื่อวันที่ 16 มิถุนายน 2020 ส่งผลให้มีทหารอินเดีย 20 นายเสียชีวิต แหล่งข้อมูลของอินเดียอ้างว่าทหารจีน 43 นายไม่เสียชีวิตก็ได้รับบาดเจ็บสาหัส เหตุการณ์ต่าง ๆ นั้นเกิดขึ้นบริเวณทะเลสาบปังกงในลาดัก และที่ช่องเขา Nathu La ในสิกขิม นอกจากนี้การเผชิญหน้านั้นยังคงดำเนินอยู่ในพื้นที่ทางตะวันออกของลาดัก ตาม แนวเส้นควบคุมแท้จริง (LAC) ซึ่งเป็นผลมาจากสงครามจีน-อินเดีย เมื่อปี 1962 ล่าสุด กองกำลังจีนได้ต่อต้านการก่อสร้างถนนของอินเดียบนหุบเขา กัลวาน ของอินเดีย
ระหว่างการเผชิญหน้านั้น อินเดียได้นำคนงาน 12,000 คนเพิ่มเข้ามาประจำในภูมิภาคเพื่อเร่งการสร้างสาธารณูปโภคของอินเดีย รถไฟขบวนแรกบรรทุกคนงาน 1,600 คนจากฌารขัณธ์เมื่อวันที่ 14 มิถุนายน 2020 ไปยังอุธมปุระ ที่ซึ่งพวกเขาจะเดินทางไปเพื่อสนับสนุนองค์การถนนชายแดนของอินเดียตรงพรมแดนจีน-อินเดีย ผู้เชี่ยวชาญตั้งสมมติฐานว่าการเผชิญหน้านี้เป็นมาตรการชิงลงมือเพื่อตอบโต้กับการสร้างเส้นทาง Darbuk–Shyok–DBO Road ของอินเดียในลาดัก ส่วนประเทศจีนก็พัฒนาและสร้างโครงการด้านสาธารณูปโภค ในภูมิภาคที่มีข้อพิพาทพรมแดนนี้อย่างกว้างขวางเช่นกัน 
จากการเพิกถอนสถานภาพพิเศษของชัมมูและกัศมีร์ ของรัฐบาลอินเดียในเดือนสิงหาคม 2019 ได้สร้างปัญหาให้กับประเทศจีนด้วย อย่างไรก็ตาม ทั้งจีนและอินเดียยังคงกลไกทวิภาคีเพื่อแก้ปัญหาเหตุการณ์นี้ผ่านทางการทูตลับ ๆ (quiet diplomacy) หลังการปะทะประปรายที่หุบ Galwan เมื่อวันที่ 15 มิถุนายน ข้าราชการอินเดียหลายคนได้ระบุว่าความตึงเครียดบนพรมแดนจะไม่ส่งผลต่อการค้าขายระหว่างประเทศ ท่ามกลางการรณรงค์คว่ำบาตรผลิตภัณฑ์จีนในอินเดีย
เชวง วงศ์ใหญ่

เชวง วงศ์ใหญ่ (14 สิงหาคม พ.ศ. 2472 – 17 มกราคม พ.ศ. 2542) อดีตสมาชิกสภาผู้แทนราษฎรจังหวัดเชียงราย 2 สมัย อดีตสมาชิกสภาผู้แทนราษฎรจังหวัดพะเยา 3 สมัย และอดีตเลขาธิการพรรคสันติชน เป็นผู้ร่วมผลักดันการจัดตั้งจังหวัดพะเยา ได้รับการเรียกขานว่า "ควายหงานต่งลอ" (หมายถึง ทุ่งพระยาลอ)
ประวัติ.
เชวง วงศ์ใหญ่ เกิดเมื่อวันที่ 14 สิงหาคม พ.ศ. 2472 เขาเริ่มทำงานการเมืองโดยการเป็นสมาชิกสภาจังหวัด (ส.จ.) ต่อมาได้รับเลือกตั้งเป็นสมาชิกสภาผู้แทนราษฎรจังหวัดเชียงรายครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคสันติชน ซึ่งก่อตั้งขึ้นและนายเชวง ได้รับแต่งตั้งเป็นเลขาธิการพรรค ในชุดที่มีดรงค์ สิงห์โตทอง เป็นหัวหน้าพรรค เขาลงสมัครรับเลือกตั้งสมาชิกสภาผู้แทนราษฎรจังหวัดเชียงราย เขต 3 และได้รับเลือกตั้งเป็น 1 ใน 8 ส.ส.ของพรรคสันติชน ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 ได้ย้ายมาลงสมัครรับเลือกตั้งในนามพรรคกิจสังคม
เชวง วงศ์ใหญ่ เป็นนักการเมืองที่ผลักดันการจัดตั้งจังหวัดพะเยา โดยการเสนอแยกออกจากจังหวัดเชียงราย เมื่อปี พ.ศ. 2518
ต่อมาในปี พ.ศ. 2520 พะเยายกฐานะขึ้นเป็นจังหวัด และได้มีการเลือกตั้งสมาชิกสภาผู้แทนราษฎรของจังหวัดเป็นครั้งแรก (ในการเลือกตั้ง พ.ศ. 2522) แต่เขาไม่ได้รัเลือกตั้งในครั้งนั้น ต่อมาเขาได้ลงสมัครและได้รับเลือกตั้งอีก 3 สมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคกิจสังคม การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคสหประชาธิปไตย และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรครวมไทย ซึ่งต่อมาเปลี่ยนแปลงเป็นพรรคเอกภาพ
ในขณะดำรงตำแหน่ง ส.ส.พะเยา นายเชวง ก็ได้มีส่วนร่วมในการสนับสนุนการศึกษาของชาวพะเยา โดยการบริจาคทรัพย์สินในการพัฒนาโรงเรียนบ้านแก อำเภอภูซาง จังหวัดพะเยา
เชวง วงศ์ใหญ่ ประกอบธุรกิจทำการขนส่งด้วยรถยนต์โดยสารประจำทางในเส้นทางที่ได้รับอนุญาตสัมปทานเดินรถ ในชื่อ บริษัท เชียงคำขนส่ง จำกัด
เชวง วงศ์ใหญ่ ถูกศาลสั่งพิทักษ์ทรัพย์เด็ดขาด เมื่อปี พ.ศ. 2536 จนถึงปี พ.ศ. 2538 และในปี พ.ศ. 2552 ถึงปี พ.ศ. 2554
และศาลมีคำสั่งให้จัดการทรัพย์มรดก เมื่อปี พ.ศ. 2556
คดีระหว่างบอสต็อกกับเทศมณฑลเคลย์ตัน (รัฐจอร์เจีย)

คดีระหว่างบอสต็อกและเทศมณฑลเคลย์ตัน รัฐจอร์เจีย  (590 U.S. ___ (2020)) เป็นคดีหมุดหมายสำคัญของศาลสูงสุดสหรัฐซึ่งศาลตัดสินคดีว่าลักษณะ 7 ในรัฐบัญญัติสิทธิพลเมือง ปี 1964 คุ้มครองลูกจ้างจากการเลือกปฏิบัติเพราะรสนิยมทางเพศหรืออัตลักษณ์ทางเพศ
เจอรัลด์ บอสต็อก (Gerald Bostock) โจทก์ของคดี ถูกไล่ออกหลังเขาแสดงความสนใจในลีกซอฟต์บอลของเกย์แห่งหนึ่งในที่ทำงาน ศาลชั้นต้นยึดตัดสินตามคดีเดิมของศาลอุทธรณ์ภาคสิบเอ็ด ว่าลักษณะ 7 ไม่ครอบคลุมการคุ้มครองการเลือกปฏิบัติในการจ้างงานจากรสนิยมทางเพศ มีการรวมคดีพิจารณากับ "คดีระหว่างบริษัท อัลติจูดเอ็กซ์เพรส จำกัด กับซาร์ดา (Altitude Express, Inc. v. Zarda)" เป็นคดีคล้ายกันซึ่งว่าด้วยการเลือกปฏิบัติตามที่ปรากฏเนื่องจากรสนิยมทางเพศจากศาลอุทธรณ์ภาคสองแต่ท้ายที่สุดได้ถูกเพิ่มเข้าไปในการแยกอุธรณ์ (circuit split) ศาลนั่งพิจารณาคำแถลงการณ์ด้วยวาจาในวันที่ 8 ตุลาคม 2019 ไปพร้อมกับ คดีระหว่างอาร์.จี แอนด์ จี.อาร์ แฮร์ริสฟิวนรอลโฮมส์ จำกัด กับคณะกรรมาธิการเพื่อโอกาสการจ้างงานที่เท่าเทียม ("R.G. & G.R. Harris Funeral Homes Inc. v. Equal Employment Opportunity Commission") ซึ่งเป็นปัญหาเดียวกันว่าด้วยการเลือกปฏิบัติในลักษณะ 7 ภายใต้รัฐบัญญัติสิทธิพลเมืองที่เกียวช่วยข้องกับบุคคลข้ามเพศ
ในวันที่ 15 มิถุนายน 2020 ศาลวินิจฉัยโดยมีมติเสียงข้างมาก 6–3 ครอบคลุมทั้งสามคดีว่าการเลือกปฏิบัติโดยเกณฑ์รสนิยมทางเพศหรืออัตลักษณ์ทางเพศจัดเป็นการเลือกปฏิบัติ "ด้วยเหตุเพศ" ซึ่งต้องห้ามตามลักษณะ 7 ในความเห็นฝ่ายข้างมากของศาลฯ ซึ่งตุลาการ นีล กอร์ซัช (Neil Gorsuch) เป็นผู้ร่างขึ้นนั้นระบุว่า เนื่องจากนายจ้างเลือกปฏิบัติต่อลูกจ้างที่เป็นเกย์หรือบุคคลข้ามเพศยอมรับพฤติกรรมบางอย่าง (เช่นดึงดูดต่อหญิง) ในลูกจ้างเพศหนึ่ง แต่ไม่ยอมรับพฤติกรรมอย่างเดียวกันในลูกจ้างเพศอื่น
คำวินิจฉัยดังกล่าวได้รับการเชิดชูว่าเป็นหนึ่งในคำวินิจฉัยทางกฎหมายที่สำคัญที่สุดต่อสิทธิบุคคลที่มีความหลากหมายทางเพศในสหรัฐ ควบคู่กับคดีระหว่างลอว์เรนซ์ กับรัฐเท็กซัส ("Lawrence v. Texas", ปี 2003) และคดีระหว่างออเบอร์จเฟลล์ กับฮอกเจส ("Obergefell v. Hodges", ปี 2015)
รัฐบัญญัติสิทธิพลเมือง ค.ศ. 1964

รัฐบัญญัติสิทธิพลเมือง ค.ศ. 1964   เป็นกฏหมายแรงงานและสิทธิพลเมืองที่สำคัญในสหรัฐอเมริกาที่ได้ระบุให้การเลือกปฏิบัติจากสีผิว, เชื้อชาติ, ศาสนา, เพศ หรือชนชาติกำเนิดนั้นเป็นสิ่งผิดกฎหมาย รัฐบัญญัตินี้ได้ห้ามไม่ให้มีการกำหนดการลงทะเบียนของผู้มีสิทธิ์เลือกตั้งโดยไม่เท่าเทียม และการแบ่งแยกสีผิวในโรงเรียน, ที่ทำงาน และสาธารณูปโภค
แรกเริ่มเดิมที อำนาจที่มีใช้ในการบังคับใช้กฎหมายนี้อ่อนแอ แต่ก็ได้รับการสนับสนุนในปีถัด ๆ มา สภาคองเกรสใช้อำนาจในการบัญญัติกฎหมายนี้ภายใต้ส่วนต่าง ๆ ในรัฐธรรมนูญสหรัฐ โดยทีเป้าหมายหลักคืออำนาจในควบคุมการคบค้าสมาคมระหว่างรัฐ (interstate commerce) ภายใต้มาตรา 1 (วรรค 8) หน้าที่ของมันคือการยืนยันว่าพลเมืองทุกคนจะได้รับการคุ้มครองที่เท่าเทียมจากกฎหมายภายใต้การแก้ไขเพิ่มเติมรัฐธรรมนูญครั้งที่สิบสี่ (Fourteenth Amendment) และมีหน้าที่ในการปกป้องสิทธิในการเลือกตั้งภายใต้การแก้ไขเพิ่มเติมรัฐธรรมนูญครั้งที่สิบห้า (Fifthteenth Amendment)
การบัญญัติกฎหมายนั้นเสนอโดยประธานาธิบดี จอห์น เอฟ. เคเนดี เมื่อเดือนมิถุนายน 1963 แต่ได้ถูกต่อต้านโดยการขัดขวางในวุฒิสภา (filibuster) ภายหลังจากเคเนดีถูกลอบสังหาร เมื่อเดือนพฤศจิกายน 1963 ประธานาธิบดีลินดอน บี. จอห์นสันได้ขึ้นมาผลักดันกฏหมายดังกล่าว สภาผู้แทนราษฎรสหรัฐได้มีมติเห็นชอบให้ผ่านร่างกฏหมายเมื่อวันที่ 10 กุมภาพันธ์ 1964 แหละภายหลังการขัดขวางการออกกฎหมาย (filibuster) เป็นเวลา 54 วัน วุฒิสภาสหรัฐได้มติผ่านร่างกฎหมายเมื่อวันที่ 19 มิถุนายน 1964 การลงคะแนนเสียงสุดท้ายนั้นอยู่ที่ 290–130 ในสภาผู้แทนราษฎร และที่ 73–27 ในวุฒิสภา หลังการแก้ร่างฏหมายโดยวุฒิสภา รัฐบัญญัติสิทธิพลเมืองได้ถูกลงนามและประกาศใช้โดยประธานาธิบดีจอห์นสันที่ทำเนียบขาวเมื่อวันที่ 2 กรกฎาคม 1964
เมื่อเดือนมิถุนายน 2020 ศาลสูงสุดสหรัฐได้ระบุไว้ใน "คดีระหว่างบอสต็อกกับเคลย์ตันเคาที" และอีกสองคดี ให้มีการให้ความคุ้มครองพนักงานจากการเลือกปฏิบัติด้วยเพศ ที่ซึ่งรวมถึงเพศวิถีและอัตลักษณ์ทางเพศ
สวนลุมพินี (ไฮเดอราบาด)

สวนลุมพินี  หรือชื่อทางการ สวนที. อันชัยอา ลุมพินี (T. Anjaiah Lumbini Park) เป็นสวนสาธารณะขนาดเล็ก พื้นที่ ตั้งอยู่ติดกับฮุสเซนสาครในไฮเดอราบาด ประเทศอินเดีย ที่ตั้งของสวนนั้นอยู่ใจกลางเมืองไฮเดอราบาด และใกล้เคียงกับสถานที่ท่องเที่ยวอื่น ๆ ทั้งพิรลามนเทียร และ ถนนสร้อยคอ จึงทำให้สวนมีผู้เข้ามาเยี่ยมชมตลอดทั้งปี กิจกรรมสำคัญในสวนคือการพายเรือในทะเลสาบฮุสเซนสาครไปยังพระพุทธรูปขนาดใหญ่กลางทะเลสาบ สวนนี้ก่อสร้างในปี 1994 และอยู่ภายใต้การดูแลของโครงการพุทธปุรณิมา (Buddha Purnima Project Authority) ภายใต้การกำกับดูแลของรัฐบาลรัฐเตลังคานา ในปี 2007, ที่นี่เป็นหนึ่งในจุดที่ถูกวางระเบิดในเหตุ 25 August 2007 Hyderabad bombings มีผู้เสียชีวิต 44 คน
ประวัติ.
ในปี 1994 สวนลุมพินีได้สร้างขึ้นภายใต้งบประมาณ 23.5 ล้านรูปีอินเดียบนพื้นที่ ตรงข้ามกับฮุสเซนสาคร ต่อมาในปี 2000 ได้มีการตั้งโครงการพุทธปุรณิมา (Buddha Purnima Project Authority; BPPA) ขึ้นเพื่อดูแลพื้นที่พัฒนาที่เจาะจงในไฮเดอราบาดรวมถึงสวนลุมพินี ต่อมาได้มีการสร้างห้องแสดงเลเซอร์, กิจกรรมพายเรือ และน้ำพุดนตรีขึ้นเพื่อดึงดูดนักท่องเที่ยวและคนในท้องถิ่นให้เข้ามาภายในสวน 
ในปี 2006 สวนได้ถูกตั้งชื่อว่า T. Anjaiah Lumbini Park เพื่อเป็นเกียรติแด่อดีตมุขนายกรัฐอานธรประเทศท่านนี้
ดูเรียนบูรุง

ดูเรียนบูรุง  เป็นเมืองด่านขนาดเล็กในอำเภอปาดังเตอรัป ทางตะวันออกเฉียงเหนือของรัฐเกอดะฮ์ ประเทศมาเลเซีย ที่สามารถข้ามชายแดนไปยังบ้านประกอบในจังหวัดสงขลา ประเทศไทย 
ที่นี่เป็นด่านชายแดนแห่งที่สองระหว่างรัฐเกอดะฮ์กับจังหวัดสงขลา ด่านอีกแห่งอยู่ที่บูกิตกายูฮีตัมในฝั่งมาเลเซีย กับอำเภอสะเดาในฝั่งไทย
ชื่อของเมืองมาจากภาษามลายูว่า "" (แปลตามตัวอักษร: 'ทุเรียนนก') และอิงถึงทุเรียนสายพันธุ์ "Durio graveolens"
ปลาไวต์ฟิชน้ำจืด

ปลาไวต์ฟิชน้ำจืด  เป็นปลาที่อยู่ในวงศ์ย่อย Coregoninae ซึ่งมีทั้งปลาไวต์ฟิช (ทั้งปลาน้ำจืดกับปลาน้ำกร่อย) และซิสโก และเป็นหนึ่งในวงศ์ย่อยของวงศ์ Salmonidae โดยแยกสกุลจากวงศ์ย่อย Coregoninae สำหรับปลาที่อยู่ในวงศ์ Salmonidae อื่น ๆ ได้แก่ แซลมอน, เทราต์, สายพันธุ์ชาร์ ในวงศ์ย่อย Salmoninae และสายพันธุ์เกรย์ลิง ในวงศ์ย่อย Thymallinae ปลาไวต์ฟิชน้ำจืดพบได้ในน้ำเย็นแถบเหนือของซีกโลกเหนือ
วงศ์ย่อย Coregoninae แบ่งออกเป็นสามสกุล:
ปลาไวต์ฟิชในฐานะอาหาร.
ปลาไวต์ฟิชน้ำจืดรมควันมักขายเป็นอาหารสำเร็จรูป และเป็นส่วนหนึ่งของอาหารชาวยิวอัชเคนาซี อาจทำได้ทั้งเนื้อปลา หรือทำเป็นสลัดไวต์ฟิช
ฮาเก เกนก็อบ

ฮาเก กอตต์ฟรีด เกนก็อบ (3 สิงหาคม พ.ศ. 2484 – 4 กุมภาพันธ์ พ.ศ. 2567) เป็นนักการเมืองชาวนามิเบีย อดีตประธานาธิบดีนามิเบีย และนายกรัฐมนตรีนามิเบีย
ฮา ซ็อง-อุน

ฮา ซ็อง-อุน  (22 มีนาคม 2537 -) เป็นนักร้องชาวเกาหลีใต้ ซึ่งเป็นสมาชิกวง Hotshot ในสังกัดค่าย Starcrew เดบิวต์ในปี 2557
ต่อมาในปี 2559-2560 ได้เข้าร่วมแข่งขันในรายการ โปรดิวซ์ 101 ซีซัน 2 และได้ผ่านการคัดเลือกเข้าร่วมโปรโมตในวงชื่อ วอนนาวัน ตำแหน่งนักร้องหลัก
ประวัติ.
ชื่อจริง : ฮา ซองอุน
เกาหลี : 하성운
จีน : 河成云
ญี่ปุ่น : ハ。ソンウン
วันเกิด : วันอังคารที่ 22 มีนาคม 2537
กรุ๊ปเลือด : A
ส่วนสูง : 167
บ้านเกิด : โกยาง เกาหลีใต้
จบจาก : Dong-ah Institute of Media and Arts สาขา Broadcasting&Enterainment Kpop
สมาชิกวง : hotshot , wanna one
ตำแหน่ง : นักร้องหลัก
ต้นสังกัด : Starcrew
จักรวรรดิทิเบต

จักรวรรดิทิเบต (ทิเบต: བོད་ཆེན་པོ, ไวลี: "bod chen po", พินอินทิเบต: "pö qen bo", แปลตรงตัว#เปลี่ยนทาง '"ทิเบตใหญ่"') หรือ ถู่ปัว  คือจักรวรรดิที่ปกครองพื้นที่แถบที่ราบสูงทิเบตตั้งแต่ช่วง ค.ศ. 618-842 และยังขยายอำนาจไปตลอดแถบภาคตะวันตกของจีน ไปจนถึงเอเชียกลางและเอเชียใต้ ก่อตั้งขึ้นโดยพระเจ้าซงแจ็นกัมโป แต่จักรวรรดิทิเบตก็ได้ล่มสลายลงหลังจากที่กษัตริย์องค์สุดท้ายคือพระเจ้าลังทาร์มาได้สิ้นพระชนม์เนื่องจากเกิดความขัดแย้งเรื่องผู้สืบทอดราชบัลลังก์ระหว่างลูกชายสองคนคือยุมแต็นกับเออซุง
เฟเดรีโก มาร์เกตตี

เฟเดรีโก มาร์เกตตี (เกิดวันที่ 7 กุมภาพันธ์ ค.ศ. 1983) เป็นนักฟุตบอลชาวอิตาลีที่เล่นในตำแหน่งผู้รักษาประตูให้กับเจนัวและทีมชาติอิตาลี
มาร์เกตตีเริ่มต้นอาชีพกับโตรีโนใน ค.ศ. 2002 โดยถูกปล่อยยืมตัวให้กับหลายสโมสร ต่อมาใน ค.ศ. 2005 เขาย้ายไปบีเอลเลเซ ต่อมาก็ย้ายไปอัลบีโนเลฟเฟและคัลยารี ก่อนที่จะย้ายไปลาซีโอใน ค.ศ. 2011 ซึ่งเขาพาทีมคว้าแชมป์โกปปาอีตาเลียใน ค.ศ. 2013
ในระดับทีมชาติ เขาเป็นตัวแทนของอิตาลีในการแข่งขันฟุตบอลโลก 2010, ฟีฟ่าคอนเฟเดอเรชันส์คัพ 2013 (คว้าเหรียญทองแดง) และฟุตบอลชิงแชมป์แห่งชาติยุโรป 2016
สเตฟาโน สตูราโร

สเตฟาโน สตูราโร (เกิดวันที่ 9 มีนาคม ค.ศ. 1993) เป็นนักฟุตบอลชาวอิตาลีที่เล่นในตำแหน่งกองกลางให้กับเจนัวในอิตาลี
สตูราโรเริ่มเล่นฟุตบอลกับสโมสรท้องถิ่นอย่างซานเรเมเซ ต่อมาได้เซ็นสัญญากับเจนัวใน ค.ศ. 2008 หลังจากสี่ปีกับทีมเยาวชนของเจนัว เขาถูกปล่อยยืมตัวให้กับโมเดนาใน ค.ศ. 2012 และกลับสู่เจนัวในปีถัดมา ทำให้เขาได้ลงเล่นในเซเรียอาครั้งแรกเมื่อวันที่ 25 สิงหาคม ค.ศ. 2013 ต่อมาในเดือนกรกฎาคม ค.ศ. 2014 เขาย้ายไปยูเวนตุส และถูกปล่อยยืมตัวกลับสู่เจนัวในช่วงครึ่งแรกของฤดูกาล 2014–15 และกลับสู่ยูเวนตุสอีกครั้งในเดือนกุมภาพันธ์ ค.ศ. 2015 เขาพาทีมคว้าดับเบิลแชมป์ในประเทศได้ถึงสี่ฤดูกาลติดต่อกับ ก่อนที่จะถูกปล่อยยืมตัวให้กับสปอร์ติงใน ค.ศ. 2018 และเจนัวในเดือนมกราคม ค.ศ. 2019 สุดท้าย เขาเซ็นสัญญาย้ายกลับสู่เจนัวในฤดูร้อบปี 2019
ในระดับทีมชาติ เขาเคยเป็นตัวแทนของทีมชาติอิตาลีรุ่นอายุไม่เกิน 18 และ 19 ปี และในรุ่นอายุไม่เกิน 21 ปีนี้เอง เขาได้ลงเล่นในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015 ต่อมาเขาได้ลงเล่นให้กับทีมชาติชุดใหญ่ครั้งแรกเมื่อวันที่ 6 มิถุนายน ค.ศ. 2016 ในนัดที่พบกับฟุตบอลทีมชาติฟินแลนด์ และเป็นส่วนหนึ่งของทีมชาติชุดลุยศึกฟุตบอลชิงแชมป์แห่งชาติยุโรป 2016
ฮอว์กอาย (ระบบคอมพิวเตอร์)

ฮอว์กอาย เป็นระบบคอมพิวเตอร์ที่ใช้ในการแข่งขันกีฬาหลายประเทศ อาทิ คริกเกต เทนนิส แกลิกฟุตบอล แบดมินตัน รักบี้ยูเนียน ฟุตบอล และวอลเลย์บอล มีหน้าที่ในการตรวจสอบวิถีของลูกบอลและแสดงผลโดยใช้ภาพเคลื่อนไหวบนหน้าจอ โดยการแสดงผลของวิถีลูกบอลบนหน้าจอถูกเรียกว่า ช็อตสปอต
ระบบฮอว์กอายซึ่งมีโซนี่เป็นเจ้าของ ถูกพัฒนาขึ้นในสหราชอาณาจักรโดยพอล ฮอว์กิน และได้นำมาใช้ครั้งแรกใน ค.ศ. 2001 กับกีฬาคริกเก็ตที่ถ่ายทอดสดบนโทรทัศน์ ตัวระบบทำงานผ่านกล้องที่มีคุณภาพสูงประมาณ 6-7 ตัว ซึ่งตั้งอยู่ใต้หลังคาของสนามและทำหน้าที่ตรวจสอบลูกบอลจากมุมมองที่แตกต่างกัน วิดีโอจากกล้องเหล่านี้จะถูกปรับมุมเพื่อบีบให้นำเสนอภาพวิถีบอลแบบสามมิติ ฮอว์กอายมีความแม่นยำของภาพในช่วงที่ไม่เกิน 3.6 มิลลิเมตร ทำให้ถูกมองว่าเป็นเครื่องมือที่มีความยุติธรรมเป็นอันดับที่สองในวงการกีฬา ระบบนี้ได้รับการยอมรับโดยหน่วยงานบริหารเทนนิส คริกเก็ต และฟุตบอล ในแง่ของการตัดสินที่เที่ยงธรรม ฮอว์กอายถูกใช้ในระบบแชลเลนจ์ในกีฬาเทนนิสมาตั้งแต่ ค.ศ. 2006 และในคริกเก็ตมาตั้งแต่ ค.ศ. 2009 ต่อมาระบบได้ถูกนำมาใช้ในพรีเมียร์ลีกตั้งแต่ฤดูกาล 2013–14 เพื่อใช้กับเทคโนโลยีโกลไลน์ และในเดือนธันวาคม ค.ศ. 2014 สโมสรในบุนเดิสลีกาลงมติให้นำระบบนี้มาใช้ในการตัดสินการแข่งขันนับตั้งแต่ฤดูกาล 2015–16 เป็นต้นไป
จอห์น ดรามานี มาฮามา

จอห์น ดรามานี มาฮามา (เกิด 29 พฤศจิกายน ค.ศ. 1958) เป็นนักการเมืองชาวกานา ซึ่งดำรงตำแหน่งประธานาธิบดีกานาครั้งแรกตั้งแต่ 24 กรกฎาคม ค.ศ. 2012 ถึง 7 มกราคม ค.ศ. 2017 และครั้งที่ 2 ตั้งแต่ 7 มกราคม ค.ศ. 2025 ก่อนหน้านี้เขาเคยดำรงตำแหน่งเป็นรองประธานาธิบดีกานาตั้งแต่เดือนมกราคม ค.ศ. 2009 ถึงเดือนกรกฎาคม ค.ศ. 2012 และเข้ารับตำแหน่งประธานาธิบดีเมื่อวันที่ 24 กรกฎาคม ค.ศ. 2012 หลังจากการเสียชีวิตของ John Atta Mills
มาฮามาเป็นผู้เชี่ยวชาญด้านการสื่อสาร นักประวัติศาสตร์ และนักเขียน เป็นสมาชิกสภาประชาธิปไตยแห่งชาติ (เอ็นดีซี) เขาเคยเป็นสมาชิกรัฐสภาของ Bole Bamboi ตั้งแต่ปี 1997 ถึง 2009 และดำรงตำแหน่งรัฐมนตรีช่วยว่าการกระทรวงการสื่อสารระหว่างปี 1997 ถึง 1998 ก่อนจะดำรงตำแหน่งเป็นรัฐมนตรีกระทรวงคมนาคมตั้งแต่ปี 1998 ถึง 1998 มาฮามาเป็นรองประธานาธิบดีคนแรกที่เข้ารับตำแหน่งประธานาธิบดีต่อจากการเสียชีวิตของอดีตประธานาธิบดี และเป็นประมุขแห่งรัฐคนแรกของกานาที่เกิดหลังจากกานาได้รับเอกราช โดยเขาได้รับเลือกหลังการเลือกตั้งในเดือนธันวาคม ค.ศ. 2012 เพื่อดำรงตำแหน่งประธานาธิบดีเต็มวาระ เขาลงสมัครรับเลือกตั้งใหม่เป็นสมัยที่สองในการเลือกตั้งปี ค.ศ. 2016 แต่แพ้ผู้สมัครจากพรรค New Patriotic Party นานา อากูโฟ-อัดโด สิ่งนี้ทำให้เขาเป็นประธานาธิบดีคนแรกในประวัติศาสตร์ของกานาที่ไม่ชนะการเลือกตั้งเป็นสมัยที่สอง
กีฬามวยสากลสมัครเล่นในโอลิมปิกฤดูร้อน 1936

การแข่งขันมวยสากลสมัครเล่นในโอลิมปิกฤดูร้อน 1936 เป็นการแข่งขันกีฬามวยสากลสมัครเล่นในกีฬาโอลิมปิกฤดูร้อนครั้งที่ 11 ที่กรุงเบอร์ลิน ประเทศเยอรมนี ระหว่างวันที่ 10-15 สิงหาคม พ.ศ. 2479 ซึ่งการแข่งขันกีฬามวยสากลสมัครเล่นครั้งนี้มีการแข่งขันทั้งหมด 8 รายการ คือ ประเภททีมชาย 8 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 179 คน จาก 31 ประเทศ
กีฬาเรือแคนูในโอลิมปิกฤดูร้อน 1936

การแข่งขันเรือแคนูในโอลิมปิกฤดูร้อน 1936 เป็นการแข่งขันกีฬาเรือแคนูในกีฬาโอลิมปิกฤดูร้อนครั้งที่ 11 ที่กรุงเบอร์ลิน ประเทศเยอรมนี ระหว่างวันที่ 7-8 สิงหาคม พ.ศ. 2479 จัดขึ้นที่สนาม Langer See ซึ่งการแข่งขันกีฬาเรือแคนูครั้งนี้มีการแข่งขันทั้งหมด 9 รายการ คือ ประเภททีมชาย 9 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 119 คน จาก 19 ประเทศ
กีฬาจักรยานในโอลิมปิกฤดูร้อน 1936

การแข่งขันจักรยานในโอลิมปิกฤดูร้อน 1936 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 11 ที่กรุงเบอร์ลิน ประเทศเยอรมนี ระหว่างวันที่ 6-8 สิงหาคม พ.ศ. 2479 จัดขึ้นที่สนาม Avus motor road, Berliner Sport-Club Stadium ซึ่งการแข่งขันกีฬาจักรยานครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 175 คน จาก 30 ประเทศ
กีฬาขี่ม้าในโอลิมปิกฤดูร้อน 1936

การแข่งขันขี่ม้าในโอลิมปิกฤดูร้อน 1936 เป็นการแข่งขันกีฬาขี่ม้าในกีฬาโอลิมปิกฤดูร้อนครั้งที่ 11 ที่กรุงเบอร์ลิน ประเทศเยอรมนี ระหว่างวันที่ 12-16 สิงหาคม พ.ศ. 2479 จัดขึ้นที่สนาม Döberitz, Mayfield, Berlin [de], Olympiastadion ซึ่งการแข่งขันกีฬาขี่ม้าครั้งนี้มีการแข่งขันทั้งหมด 6 รายการ คือ ประเภทเดี่ยว 3 รายการ และประเภททีม 3 รายการ โดยมีนักกีฬาเข้าร่วมแข่งขัน 127 คน จาก 21 ประเทศ
กีฬาฟันดาบในโอลิมปิกฤดูร้อน 1936

การแข่งขันฟันดาบในโอลิมปิกฤดูร้อน 1936 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 11 ที่กรุงเบอร์ลิน ประเทศเยอรมนี ระหว่างวันที่ สิงหาคม พ.ศ. 2479 ซึ่งการแข่งขันกีฬาฟันดาบครั้งนี้มีการแข่งขันทั้งหมด 7 รายการ คือ ประเภททีมชาย 6 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 311 คน จาก 29 ประเทศ
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาฮอกกี้ในโอลิมปิกฤดูร้อน 1936

การแข่งขันฮอกกี้ในโอลิมปิกฤดูร้อน 1936 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 11 ที่กรุงเบอร์ลิน ประเทศเยอรมนี ระหว่างวันที่ 4-15 สิงหาคม พ.ศ. 2479 จัดขึ้นที่สนาม Hockey Stadium ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 161 คน จาก 11 ประเทศ
สรุปเหรียญรางวัล.
ผู้ที่ได้รับเหรียญรางวัล.
Note: The International Olympic Committee medal database shows also only these players as medalists. They all played at least one match during the tournament. The reserve players are not listed as medalists.
กีฬาแฮนด์บอลในโอลิมปิกฤดูร้อน 1936

การแข่งขันแฮนด์บอลในโอลิมปิกฤดูร้อน 1936 เป็นการแข่งขันกีฬาแฮนด์บอลในกีฬาโอลิมปิกฤดูร้อนครั้งที่ 11 ที่กรุงเบอร์ลิน ประเทศเยอรมนี ระหว่างวันที่ สิงหาคม พ.ศ. 2479 ซึ่งการแข่งขันกีฬาแฮนด์บอลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 107 คน จาก 6 ประเทศ
กีฬาปัญจกีฬาสมัยใหม่ในโอลิมปิกฤดูร้อน 1936

การแข่งขันปัญจกีฬาสมัยใหม่ในโอลิมปิกฤดูร้อน 1936 เป็นการแข่งขันกีฬาปัญจกีฬาสมัยใหม่ในกีฬาโอลิมปิกฤดูร้อนครั้งที่ 11 ที่กรุงเบอร์ลิน ประเทศเยอรมนี ระหว่างวันที่ 2-6 สิงหาคม พ.ศ. 2479 ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 42 คน จาก 16 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาเรือพายในโอลิมปิกฤดูร้อน 1936

การแข่งขันเรือพายในโอลิมปิกฤดูร้อน 1936 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 11 ที่กรุงเบอร์ลิน ประเทศเยอรมนี ระหว่างวันที่ 11-14 สิงหาคม พ.ศ. 2479 จัดขึ้นที่สนาม Langer See ซึ่งการแข่งขันกีฬาเรือพายครั้งนี้มีการแข่งขันทั้งหมด 7 รายการ คือ ประเภททีมชาย 7 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 313 คน จาก 24 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาเรือใบในโอลิมปิกฤดูร้อน 1936

การแข่งขันเรือใบในโอลิมปิกฤดูร้อน 1936 เป็นการแข่งขันกีฬาเรือใบในกีฬาโอลิมปิกฤดูร้อนครั้งที่ 11 ที่กรุงเบอร์ลิน ประเทศเยอรมนี ระหว่างวันที่ 4-12 สิงหาคม พ.ศ. 2479 จัดขึ้นที่สนาม Firth of Kiel ซึ่งการแข่งขันกีฬาเรือใบครั้งนี้มีการแข่งขันทั้งหมด 4 รายการ คือ ประเภททีมชาย 4 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 169 คน จาก 26 ประเทศ
กีฬายิงปืนในโอลิมปิกฤดูร้อน 1936

การแข่งขันยิงปืนในโอลิมปิกฤดูร้อน 1936 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 11 ที่กรุงเบอร์ลิน ประเทศเยอรมนี ระหว่างวันที่ 6-8 สิงหาคม พ.ศ. 2479 จัดขึ้นที่สนาม Wannsee ซึ่งการแข่งขันกีฬายิงปืนครั้งนี้มีการแข่งขันทั้งหมด 3 รายการ คือ ประเภททีมชาย 3 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 141 คน จาก 29 ประเทศ
เจ้าชายฟรันทซ์ โยเซ็ฟ แห่งลีชเทินชไตน์ (1962–1991)

เจ้าชายฟรันทซ์ โยเซ็ฟแห่งลีชเทินชไตน์ (ค.ศ. 1962–1991)  ประสูติเมื่อวันที่ 29 พฤศจิกายน พ.ศ. 2505 พระโอรสพระองค์สุดท้องใน เจ้าชายฟรันทซ์ โยเซ็ฟที่ 2 แห่งลีชเทินชไตน์ และ เคาน์เตสจอร์จจีนา ฟอน วิลเซค พระอนุชาพระองค์เล็กใน เจ้าชายฮันส์-อาดัมที่ 2 แห่งลีชเทินชไตน์ รัชกาลปัจจุบัน พระองค์มีพระนามลำลองที่ครอบครัวและประชาชนเรียกคือ เจ้าชายเว็นท์เซิส ในปี 2525 พระองค์ได้เข้ามาศึกษาใน โรงเรียนนายร้อยทหารบกแซนด์เฮิสต์ และปีต่อมาประดับยศร้อยตรีในกองทัพบกอังกฤษ ณ กรุงลอนดอน จากนั้นทรงเข้ามาด้านการแพทย์ที่มหาวิทยาลัยฟรีบูร์กและมหาวิทยาลัยซูริค ก่อนจะทรงงาเป็นผู้ช่วยแพทย์ที่โรงพยาบาลรอร์แชค
พระองค์สิ้นพระชนม์ลงอย่างกะทันหันเมื่อวันที่ 28 กุมภาพันธ์ พ.ศ. 2534 สิริพระชันษา 28 ปี
แทรปพิสต์-1อี

แทรปพิสต์-1อี  รู้จักกันในชื่อ 2MASS J23062928-0502285 e เป็นดาวเคราะห์หินนอกระบบที่มีขนาดเกือบเท่าโลกโคจรในเขตอาศัยได้รอบดาวฤกษ์แคระเย็นสุดขั้วที่มีชื่อว่าแทรปพิสต์-1 ซึ่งห่างจากโลกไปประมาณ 40 ปีแสง (12.1 พาร์เซก หรือเกือบ #เปลี่ยนทาง 
 กิโลเมตร) ในกลุ่มดาวคนแบกหม้อน้ำ
มันเป็นหนึ่งในเจ็ดดาวเคราะห์นอกระบบใหม่ที่ถูกค้นพบโดยการส่องดูจาก Spitzer Space Telescope สามในเจ็ดดวง ("อี", "เอฟ" และ "จี") อยู่ในเขตอาศัยได้ แทรปพิสต์-1อี มีมวล รัศมี แรงโน้มถ่วง อุณหภูมิ และฟลักซ์การแผ่รังสีคล้ายกับโลก และยืนยันว่ามีชั้นบรรยากาศคล้ายกับดาวเคราะห์หินในระบบสุริยะ ในเดือนพฤศจิกายน ค.ศ. 2018 นักวิจัยมั่นใจว่าดาวเคราะห์นอกระบบทั้งเจ็ดในระบบดาว แทรปพิสต์-1อี เป็นดาวเคราะห์มหาสมุทรที่ดูคล้ายโลกมากที่สุด และเป็นดาวที่มีโอกาสศึกษาเกี่ยวกับการอยู่อาศัยมากที่สุด รายงานจาก Planetary Habitability Catalogue แทรปพิสต์-1อี เป็นหนึ่งในดาวนอกระบบที่อาจเหมาะต่อการอยู่อาศัยมากที่สุดเท่าที่มีการค้นพบ
บอมเบย์เบอร์มาห์เทรดดิงคอร์เพอเรชัน

บอมเบย์เบอร์มาห์เทรดดิงคอร์เพอเรชัน  เป็นบริษัทในประเทศอินเดียที่ก่อตั้งขึ้นเมื่อ ค.ศ. 1863 (หรือ พ.ศ. 2406 ตรงกับปลายรัชสมัยพระบาทสมเด็จพระจอมเกล้าเจ้าอยู่หัว) โดยพี่น้องตระกูลวอลเลซ เดิมบริษัทก่อตั้งขึ้นในฐานะบริษัทมหาชนที่เข้ามาทำธุรกิจใบชาในพม่า นับเป็นบริษัทจดทะเบียนในตลาดหลักทรัพย์ที่เก่าแก่ที่สุดเป็นอันดับที่ 2 ในอินเดีย
พี่น้องตระกูลวอลเลซได้เปิดธุรกิจค้าขายที่เอดินบะระ พี่น้องหกคนจากตระกูลนี้เดินทางมาถึงบอมเบย์ (ปัจจุบันคือมุมไบ) ครั้งแรกในช่วงคริสต์ทศวรรษ 1840 ได้ก่อตั้งห้างหุ้นส่วนจำกัดขึ้นใน ค.ศ. 1848 (หรือ พ.ศ. 2391 ตรงกับปลายรัชสมัยพระบาทสมเด็จพระนั่งเกล้าเจ้าอยู่หัว) ในชื่อ "Wallace Bros & Co." ต่อมาในกลางคริสต์ทศวรรษ 1850 ตระกูลวอลเลซได้เข้ามาทำธุรกิจในย่างกุ้งโดยขนส่งใบชาไปบอมเบย์ และใน ค.ศ. 1863 ได้ก่อตั้งบริษัทขึ้นในชื่อ "บอมเบย์เบอร์มาห์เทรดดิงคอร์เพอเรชัน" (บีบีทีซี) เมื่อถึงคริสต์ทศวรรษ 1870 พวกเขากลายเป็นผู้นำในการแปรรูปไม้สักในพม่าและสยาม นอกจากนี้บริษัทยังทำธุรกิจอื่นควบคู่กันไปด้วย เช่น ผลิตผ้าฝ้าย สำรวจน้ำมัน ขนส่ง
อันเดรอา บาร์ซัลยี

อันเดรอา บาร์ซัลยี (เกิดวันที่ 8 พฤษภาคม ค.ศ. 1981) เป็นอดีตนักฟุตบอลชาวอิตาลีในตำแหน่งเซ็นเตอร์แบ็ก
เคยติดทีมยอดเยี่ยมของเซเรียอาถึง 4 ครั้ง จนได้รับการยกย่องว่าเป็นหนึ่งในกองหลังที่ดีที่สุด
ในช่วงต้นของอาชีพ เขาได้เล่นให้กับหลายสโมสรในลีกระดับล่างของอิตาลี จนกระทั่งได้ลงเล่นในเซเรียอาเป็นครั้งแรกให้กับกีเอโวใน ค.ศ. 2003 และกลายเป็นผู้เล่นตัวหลักในตอนที่เล่นให้กับปาแลร์โม ต่อมาใน ค.ศ. 2008 เขาเซ็นสัญญากับเฟาเอ็ฟเอ็ล ว็อลฟส์บวร์ค ในเยอรมนี และพาทีมคว้าแชมป์บุนเดิสลีกาใน ค.ศ. 2009 และใน ค.ศ. 2011 เขากลับสู่อิตาลีโดยย้ายไปร่วมทีมยูเวนตุส ซึ่งเขาพาทีมคว้าแชมป์เซเรียอาแปดสมัยติดต่อกันตั้งแต่ ค.ศ. 2012–2019 และคว้าแชมป์โกปปาอีตาเลียถึงสี่สมัยติดต่อกันระหว่าง ค.ศ. 2015–2018
ในระดับทีมชาติ เขาลงเล่นให้กับทีมชาติอิตาลีถึง 73 นัดในช่วงระหว่าง ค.ศ. 2004–2017 โดยได้ลงเล่นในโอลิมปิกฤดูร้อน 2004 ซึ่งเขาพาทีมคว้าเหรียญทองแดง นอกจากนี้ เขายังได้ลงเล่นในฟุตบอลโลกสองครั้ง (2006 และ 2014) ฟุตบอลชิงแชมป์แห่งชาติยุโรปสามครั้ง (2008, 2012 และ 2016) และฟีฟ่าคอนเฟเดอเรชันส์คัพ 2013 ซึ่งเขาพาทีมคว้าเหรียญทองแดง เขายังเป็นหนึ่งในผู้เล่นทีมชาติชุดที่คว้าแชมป์ฟุตบอลโลก 2006 และเข้าชิงชนะเลิศฟุตบอลชิงแชมป์แห่งชาติยุโรป 2012
 "ณ วันที่ 19 พฤษภาคม 2019"
สถิติอาชีพ.
สโมสร.
<templatestyles src="Reflist/styles.css" />
 "ณ วันที่ 13 พฤศจิกายน 2017"
เกียรติประวัติ.
สโมสร.
รอนดีเนลลา
อัสโกลี
ว็อลฟส์บวร์ค
ยูเวนตุส
ทีมชาติ.
อิตาลี
* 5th Class/Knight: "เครื่องอิสริยาภรณ์คุณธรรมแห่งสาธารณรัฐอิตาลี": 2004
* CONI: "Golden Collar of Sports Merit": 2006
* 4th Class/Officer: "เครื่องอิสริยาภรณ์คุณธรรมแห่งสาธารณรัฐอิตาลี": 2006
มาร์โก ปาโรโล

มาร์โก ปาโรโล (เกิดวันที่ 25 มกราคม ค.ศ. 1985) เป็นนักฟุตบอลชาวอิตาลีที่เล่นในตำแหน่งกองกลางให้กับลาซีโอในเซเรียอา และทีมชาติอิตาลี
ตลอดอาชีพ ปาโรโลเคยเล่นให้กับหลายสโมสร ได้แก่ โกโม, ปิสโตเยเซ, โฟลิญโญ, เฮลแลสเวโรนา, เชเซนา และปาร์มา ก่อนที่จะย้ายไปลาซีโอใน ค.ศ. 2014 ส่วนในระดับทีมชาติ เขาเป็นตัวแทนของอิตาลีในการแข่งขันฟุตบอลโลก 2014 และฟุตบอลชิงแชมป์แห่งชาติยุโรป 2016
ปรินิพพานสถูป

ปรินิพพานสถูป  เป็นวัดในพระพุทธศาสนาที่ตั้งอยู่ในเมืองกุสินารา เป็นสถานที่เสด็จดับขันธปรินิพพานของ พระโคตมพุทธเจ้า ศาสดาของศาสนาพุทธ เซอร์ อเล็กซานเดอร์ คันนิงแฮม งานของเขาชิ้นนี้ได้รับความสนใจมากที่สุดเพราะเขาพิสูจน์ว่าพระโคตมพุทธเจ้าได้เสด็จดับขันธปรินิพพานที่สถานที่แห่งนี้ วัดในปัจจุบันสร้างขึ้นโดย รัฐบาลอินเดีย เมื่อ ค.ศ. 1956 หรือ พ.ศ. 2499 เป็นส่วนหนึ่งของพิธีเฉลิมฉลอง 2500 ปี มหาปรินิพพาน หรือ 25 พุทธศตวรรษ ภายในวัดแห่งนี้เป็นที่ประดิษฐานพระพุทธรูป ปางปรินิพพาน ซึ่งหันพระเศียรไปทางทิศเหนือ โดยพระพุทธรูปองค์นี้มีความยาวทั้งสิ้น 6.1 เมตรและแกะสลักจากหินทั้งก้อน
ประวัติ.
หลังจาก 45 ปีของการเผยแผ่พระพุทธศาสนา พระพุทธเจ้าเริ่มประชวรในที่สุดพระองค์ตัดสินพระทัยเดินทางไปยังเมือง กุสินารา เพื่อแสดงธรรมโปรดปัจฉิมสาวกคือ พระสุภัททะปริพาชก และแสดงปัจฉิมโอวาทโปรดพระสงฆ์สาวกของพระองค์ และเสด็จดับขันธ ปรินิพพาน เมื่อ 487 ปีก่อนคริสตกาล กษัตริย์แห่ง ราชวงศ์เมารยะ พระเจ้าอโศกมหาราช ได้มีการบันทึกว่าพระองค์เสด็จเยือนเมืองกุสินาราเมื่อ 260 ปีก่อนคริสตกาล ซึ่งพระองค์ได้สร้างพระพุทธไสยาสน์และพระสถูปเป็นจำนวนมากเพื่อเป็นเกียรติแก่สถานที่เสด็จดับขันธปรินิพพานของพระพุทธเจ้า สิ่งก่อสร้างทางพระพุทธศาสนาในกุสินาราได้รับการบูรณะอย่างต่อเนื่องระหว่างยุค จักรวรรดิกุษาณะ (ป. ค.ศ. 50-241) เมื่อกุสินาราร่วมเป็นสักขีพยานในระหว่างยุคทองของ จักรวรรดิคุปตะ (ป. ค.ศ. 320-647) ปรินิพพานสถูปได้รับการบูรณะปฏิสังขรณ์ครั้งใหญ่พร้อมกับพระพุทธไสยาสน์องค์ใหญ่ พระพุทธไสยาสน์และพระสถูปถูกค้นพบและขุดตกแต่งพร้อมกับพระสถูปที่อยู่ใกล้กันและได้ถูกบูรณะปฏิสังขรณ์เมื่อเดือนมีนาคม ค.ศ. 1877 (หรือ พ.ศ. 2420 ตรงกับรัชสมัย พระบาทสมเด็จพระจุลจอมเกล้าเจ้าอยู่หัว) พระพุทธไสยาสน์อยู่ในสภาพปรักหักพังแตกกระจัดกระจายนับไม่ถ้วน จึงได้มีการก่อสร้างขึ้นมาใหม่ส่วนพระสถูปได้รับการบูรณะและได้มีการสร้างหลังคาครอบองค์พระพุทธไสยาสน์โดยคณะสำรวจทางโบราณคดีของอินเดีย
ยาไต

ยาไต (; โรมาจิ: "Yatai") เป็นร้านค้าแผงลอยขายของหรือรถเข็นขายของขนาดเล็กในประเทศญี่ปุ่น จำหน่ายราเม็งหรืออาหารอื่น ๆ โดยคำ "ยาไต" แปลว่า "ร้านขายของ" การตั้งยาไตหรือแผงขายของ จะตั้งบนบาทวิถีในช่วงเย็น และจะเก็บร้านช่วงดึกหรือก่อนรุ่งสาง
ยาไตมีมาตั้งแต่คริสต์ศตวรรษที่ 17#เปลี่ยนทาง ได้รับความนิยมและแพร่หลายมากในยุคเมจิ (ค.ศ. 1868–1912) โดยพัฒนาเป็นรถเข็นขายของที่ทำด้วยไม้ ครั้นช่วงสงครามโลกครั้งที่สอง ยาไตก็ยังเป็นที่นิยม จนกระทั่งการจัดโอลิมปิกฤดูร้อน 1964 ที่กรุงโตเกียว รัฐบาลญี่ปุ่นจึงออกกฎระเบียบการตั้งร้านยาไต ด้วยเหตุผลด้านสุขอนามัย ปัจจุบันยาไตยังมีมากในนครฟูกูโอกะ จังหวัดฟูกูโอกะ แต่ก็ลดน้อยลงกว่าแต่เก่าก่อนมาก
ยาไตที่เป็นแบบรถเข็น มีสองล้อ ทำจากไม้ ภายในมีอุปกรณ์ประกอบอาหาร และที่นั่งที่พับเก็บได้ โดยมากตัวรถเข็นมีขนาด 3 x 2.5 เมตร จำหน่ายอาหารญี่ปุ่นดั้งเดิมอย่างหลากหลาย เป็นต้นว่า ราเม็ง เท็มปูระ และเกี๊ยวซ่า รวมทั้งมีบริการเบียร์ เหล้า สาเก และโชจู
โพจังมาชา

โพจังมาชา (เกาหลี: ; ฮันจา: ; อาร์อาร์: "Pojangmacha"; เอ็มอาร์: "P'ochangmach'a") เป็นร้านค้าแผงลอยขายอาหารขนาดเล็กของประเทศเกาหลีใต้ จำหน่ายอาหารต่าง ๆ เช่น โฮต็อก คิมบับ ต็อกโบกี ซุนแด โอเด้ง มันดู และอันจู ในช่วงเย็นโพจังมาชาจะให้บริการเครื่องดื่มมึนเมาเช่นโซจู
พ.ศ. 2555 มีโพจังมาชาในกรุงโซลมากถึง 3,100 แห่ง แต่เจ้าหน้าที่ของเมืองให้การปฏิเสธ และปกปิดจำนวนที่แท้จริง ด้วยมองว่าการตั้งร้านเช่นนี้ผิดกฎหมายและไม่ถูกสุขลักษณะ
จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดเชียงราย พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 8 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดเชียงราย).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:78.61%; overflow:hidden">  </td>
<td colspan="2" style="padding-left:0.4em;padding-right:0.4em" align="right">78.61%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">มหาชน</td>
<td style="width:100px;border-left:solid 1px silver;border-right:solid 1px silver;">#CD5C5C; width:7.45%; overflow:hidden">  </td>
<td colspan="2" style="padding-left:0.4em;padding-right:0.4em" align="right">7.45%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">13.94%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
ประกอบไปด้วยอำเภอเมืองเชียงราย (เฉพาะตำบลเวียง ตำบลรอบเวียง ตำบลบ้านดู่ ตำบลนางแล ตำบลแม่ข้าวต้ม ตำบลแม่ยาว ตำบลท่าสุด ตำบลริมกก ตำบลสันทราย และตำบลดอยฮาง)
เขตเลือกตั้งที่ 2.
ประกอบไปด้วยอำเภอเมืองเชียงราย (เฉพาะตำบลท่าสาย ตำบลแม่กรณ์ ตำบลห้วยสัก ตำบลดอยลาน และตำบลป่าอ้อดอนชัย) อำเภอเวียงชัย อำเภอแม่ลาว อำเภอพาน (เฉพาะตำบลแม่อ้อ) และอำเภอพญาเม็งราย (เฉพาะตำบลไม้ยา)
เขตเลือกตั้งที่ 3.
ประกอบไปด้วยอำเภอเมืองเชียงราย (เฉพาะตำบลห้วยชมภู) อำเภอแม่สรวย และอำเภอเวียงป่าเป้า
เขตเลือกตั้งที่ 4.
ประกอบไปด้วยอำเภอพาน (ยกเว้นตำบลแม่อ้อ) และอำเภอป่าแดด
เขตเลือกตั้งที่ 5.
ประกอบไปด้วยอำเภอเทิง อำเภอขุนตาล และอำเภอพญาเม็งราย (ยกเว้นตำบลไม้ยา)
เขตเลือกตั้งที่ 6.
ประกอบไปด้วยอำเภอแม่จัน (ยกเว้นตำบลแม่ไร่ และตำบลท่าข้าวเปลือก) และอำเภอแม่ฟ้าหลวง (ยกเว้นตำบลแม่ฟ้าหลวง)
เขตเลือกตั้งที่ 7.
ประกอบไปด้วยอำเภอแม่สาย อำเภอเชียงแสน อำเภอแม่จัน (เฉพาะตำบลแม่ไร่) และอำเภอแม่ฟ้าหลวง (เฉพาะตำบลแม่ฟ้าหลวง)
เขตเลือกตั้งที่ 8.
ประกอบไปด้วยอำเภอเชียงของ อำเภอเวียงแก่น กิ่งอำเภอเวียงเชียงรุ้ง กิ่งอำเภอดอยหลวง และอำเภอแม่จัน (เฉพาะตำบลท่าข้าวเปลือก)
ปาวบาจี

ปาวบาจี (อักษรโรมัน: Pav bhaji) เป็นอาหารจานด่วนจากประเทศอินเดีย ปาวบาจีประกอบด้วยแกงผักอย่างเข้มข้นเสิร์ฟคู่กับขนมปังนุ่ม (ปาว - pav) ปาฟภาจีมีต้นกำเนิดในรัฐมหาราษฏระ รูปแบบดัดแปลงของปาฟภาจีเช่นใช้ขนมปังแบบอื่น ๆ ทั้งจปาตี โรตี หรือขนมปังโฮลวีต
ประวัติ.
ปาวบาจีมีมาจั้งแต่สมัยคริสต์ทศวรรษ 1850 ในฐานะเป็นอาหารกลางวันจานด่วนสำหรับคนงานในโรงงานสิ่งทอในมุมไบ และต่อมาจึงถูกนำมาเสิร์ฟตามในร้านอาหารทั่วมุมไบ ปัจจุบันสามารถหาทานปาวบาจีได้ทั้งตามรถเข็นขายอาหารข้างทางหรือในร้านอาหาร
การเตรียม.
ปาวบาจีมีความหลากหลายในวัตถุดิบ แต่พื้นฐานจำเป็นคือเป็นแกงผักบดที่ถูกปรุงด้วยเครื่องเทศจนออกมาในลักษณะคล้ายเกรวี่เหนียว ทั่วไปริยมประกอบบนเตาย่าง (tava) และเสิร์ฟร้อน ๆ กับขนมปัง
รูปแบบความหลากหลายต่าง ๆ ของปาฟภาจี เช่น
จนา มสาลา

จนา มสาลา (Chana masala; , ตรงตัว: 'ถั่วลูกไก่เม็ดเล็กผสมเครื่องเทศ', บ้างเรียก ชนา มาซาล่า) หรือ จันนย (channay), โจเล มสาลา (chole masala บ้างเรียก โชเล่ มาซาล่า), โจเล (chole บ้างเรียก โชเล่) เป็นอาหารจากอนุทวีปอินเดีย วัตถุดิบหลักคือถั่วลูกไก่ (chickpea) รูปแบบที่เรียกว่า "จนา" ("chana") หรือ "กาลจนา" (kala chana; 'จนาสีดำ') ในขณะที่ "โจเล" (Chole) นั้นเป็นชื่อเรียกถั่วลูกไก่ที่มีขนาดใหญ่กว่าและมีสีอ่อนกว่า พบมากทางตะวันตก เรียกอีกชื่อหนึ่งว่า "กาบูลีจนา" (kabuli chana) ในภาษาฮินดูสถาน
วัตถุดิบ.
นอกจากถั่วลูกไก่เป็นวัตถุดิบหลักแล้ว ยังประกอบด้วยหอมใหญ่ มะเขือเทศสับ เม็ดผักชี กระเทียม พริก ขิง ผงมะม่วงแห้ง (อัมจูร์; "amchur", หรือ "amchoor"), เม็ดทับทิมบด (อนรทาน; "anardana") และ "กะรัมมสาลา"
รายตา

รายตา (Raita บ้างเรียก ไรตา) เป็นน้ำจิ้มในอาหารเอเชียใต้ ทำมาจากดาหี (dahi; โยเกิร์ตหรือนิยมเรียกเป็นเคิร์ดนม) ผสมกับผักปรุงสุกหรือดิบ บ้างผสมผลไม้ หรือในบูนดีรายตา (boondi raita) นั้นผสมแป้งการัมทอดเป็นเม็ด ๆ จากนั้นจึงปรุงรสด้วยผักชี, ยี่หร่า, มินต์, พริกคาเยนน์, จาตมสาลา หรือเครื่องเทศอื่น ๆ
ศัพทมูล.
รายตานั้นปรากฏคำนี้ครั้งแรกในสิ่งพิมพ์จากศตวรรษที่ 19 คำว่ารายตาเป็นคำภาษาฮินดี ส่วนในภาษาเบงกอลและภาษาฮินดูสถานแปลงมาจากคำสันสกฤต "ราชิกา" (rajika) แปลว่า black mustard และ "ติกตกา" (tiktaka) แปลว่ากลิ่นฉุนหรือแรง 
ในแถบอินเดียใน้โดเฉพาะเกรละกับทมิฬนาฑู รายตาพื้นบ้านเรียกว่า "pachadi"
มัสยิดญามิอุลอัลฟาร์

มัสยิดญามิอุลอัลฟาร (, รู้จักในภาษาปากว่า "สัมมันโกตตุปัลลิ", "รฐูปัลลิยะ" และ "มัสยิดแดง") เป็นมัสยิดทางประวัติศาสตร์ในโคลัมโบ, ประเทศศรีลังกา โดยตั้งอยู่บนทางแยกที่สองในเพ็ตตาฮ์
ประวัติ.
การก่อสร้างเริ่มขึ้นในค.ศ. 1908 และสำเร็จในค.ศ. 1909 โดยมีการมอบอำนาจหน้าที่ของมัสยิดโดยประชาคมมุสลิมอินเดียท้องถิ่น (local Indian Muslim community) เพื่อเติมเต็มการละหมาด 5 เวลาและละหมาดวันศุกร์ ผู้ออกแบบและสร้างมัสยิดมีชื่อว่า Habibu Labbe Saibu Labbe ซึ่งออกแบบรายละเอียด/ภาพจากสถาปัตยกรรมอินโด-ซาราเซนตามคำขอของนักค้าจากอินเดียใต้ (South Indian traders) ตัวมัสยิดมีรูปแบบสถาปัตยกรรมผสมกัน โดยใช้องค์ประกอบจากสถาปัตยกรรมอินเดียกับอินโด-อิสลาม ผสมกับสถาปัตยกรรมฟื้นฟูกอทิกและฟื้นฟูคลาสสิก ในตอนแรก ตัวมัสยิดจุคนถึง 1,500 คน ถึงแม้ว่าจะมีผู้มาละหมาดประมาณ 500 คนก็ตาม
จุดเด่นของมัสยิดคือ ตึกสองชั้นที่มีสีแดงขาวสลับกับเป็นแถบคล้ายลูกอม ซึ่งมีหอนาฬิกา และทำให้ระลึกถึงมัสยิดจาเม็กในกัวลาลัมเปอร์, ประเทศมาเลเซีย (ก่อสร้างในปีค.ศ. 1910)
ใน ค.ศ. 1975 ด้วยความช่วยเหลือของฮาจี โอมาร์ ทรัสต์ (Haji Omar Trust) เขาได้ซื้อตึกรอบข้างเพื่อขยายมัสยิดให้มีความจุถึง 10,000 คน
เจนนาโร กัตตูโซ

เจนนาโร อีวัน "รีโน" กัตตูโซ (เกิดวันที่ 9 มกราคม ค.ศ. 1978) เป็นอดีตนักฟุตบอลและผู้จัดการทีมชาวอิตาลี ปัจจุบันเป็นผู้จัดการของอิตาลี
สมัยที่เป็นผู้เล่น เขาเล่นในตำแหน่งกองกลางตัวรับเป็นหลัก และยังเล่นในตำแหน่งปีกได้ด้วย เขาเริ่มต้นเล่นฟุตบอลกับสโมสรเปรูจา, ซาแลร์นีตานา และเรนเจอส์ แต่ช่วงเวลาที่เขาเป็นที่จดจำมากที่สุดคือช่วงที่เล่นให้กับมิลานในเซเรียอา ซึ่งเขาพาทีมคว้าแชมป์ยูฟ่าแชมเปียนส์ลีกในฤดูกาล 2002–03 และ 2006–07 คว้าแชมป์โกปปาอีตาเลียในฤดูกาล 2002–03 และคว้าแชมป์เซเรียอาในฤดูกาล 2003–04 และ 2010–11 นอกจากนี้ เขายังคว้าแชมป์ซูแปร์โกปปาอีตาเลียนาสอง
สมัย ยูฟ่าซูเปอร์คัพสองสมัย และฟุตบอลชิงแชมป์สโมสรโลกอีกหนึ่งสมัย ในระดับทีมชาติ เขาเป็นตัวแทนของอิตาลีในการแข่งขันโอลิมปิกฤดูร้อน 2000, ฟุตบอลโลกสามครั้ง, ฟุตบอลชิงแชมป์แห่งชาติยุโรปสองครั้ง และฟีฟ่าคอนเฟเดอเรชันส์คัพ 2009
กัตตูโซเป็นกองกลางที่ประสานงานได้ดีกับเพลย์เมกเกอร์อย่างอันเดรอา ปีร์โล ทั้งในสโมสรและทีมชาติ พวกเขาเป็นกุญแจสำคัญที่ทำให้อิตาลีคว้าแชมป์ฟุตบอลโลก 2006 เช่นเดียวกันกับความสำเร็จของมิลานในช่วงกลางคริสต์ทศวรรษ 2000 แม้ว่าเขาจะไม่โดดในด้านทักษะหรือเทคนิกในการเล่น แต่เขาก็มีความแข็งแกร่ง ความดุดันในการเล่น และการประสานที่ดีกับปีร์โล ทำให้เขาได้รับการยกย่องให้เป็นหนึ่งในกองกลางตัวรับที่ดีที่สุดในโลก นอกจากนี้ เขายังมีความเป็นผู้นำที่ดี โดยได้รับการแต่งตั้งให้เป็นกัปตันของมิลานหลังจากที่เปาโล มัลดีนี เลิกเล่นฟุตบอลไป
กัตตูโซเริ่มต้นทำหน้าที่เป็นผู้เล่น-ผู้ฝึกสอนให้กับสโมสรซียงในสวิสซูเปอร์ลีก ต่อมาได้รับหน้าที่เป็นผู้จัดการของปาแลร์โมและเกรเต ในเดือนมิถุนายน ค.ศ. 2016 เขาคุมทีมปิซาเลื่อนชั้นสู่เซเรียบี หลังจากนั้น เขาเข้ารับตำแหน่งเป็นหัวหน้าผู้ฝึกสอนของทีมชุดเยาวชนและชุดใหญ่ของมิลานในช่วง ค.ศ. 2017–2019 ก่อนที่จะเข้ารับตำแหน่งผู้จัดการของนาโปลี ซึ่งเขาคว้าแชมป์แรกในฐานะผู้จัดการทีม นั่นคือ โกปปาอีตาเลีย ฤดูกาล 2019–20
สถิติอาชีพ.
สโมสร.
มาร์โก มาเตรัซซี

มาร์โก มาเตรัซซี (เกิดวันที่ 19 สิงหาคม ค.ศ. 1973) เป็นอดีตนักฟุตบอลชาวอิตาลีในชุดชนะเลิศฟุตบอลโลก 2006 เขาเคยเป็นผู้จัดการทีมฟุตบอลในช่วงเวลาสั้น ๆ
ในช่วงต้นของอาชีพ มาเตรัซซีเล่นให้กับหลายสโมสรในเซเรียบีและเซเรียซี อีกทั้งยังเล่นให้กับเอฟเวอร์ตันในพรีเมียร์ลีก ต่อมาเขาได้เล่นให้กับเปรูจาในช่วง ค.ศ. 1995–98 และ 1999–2001 ต่อมาใน ค.ศ. 2001 เขาได้เซ็นสัญญากับอินแตร์นาซีโอนาเลมีลาโนด้วยค่าตัว 10 ล้านยูโร ในระดับสโมสร เขาพาอินเตอร์คว้าแชมป์หลายรายการ ได้แก่ เซเรียอาห้าสมัย ซึ่งเป็นการคว้าแชมป์ติดต่อกันตั้งแต่ ค.ศ. 2006–2010 ยูฟ่าแชมเปียนส์ลีกหนึ่งสมัย ฟุตบอลชิงแชมป์สโมสรโลกหนึ่งสมัย โกปปาอีตาเลียสี่สมัย และซูแปร์โกปปาอีตาเลียนาสี่สมัย
มาเตรัซซีลงเล่นให้กับทีมชาติอิตาลีทั้งหมด 41 นัดตั้งแต่ ค.ศ. 2001–2008 และได้ลงเล่นในฟุตบอลโลกและฟุตบอลชิงแชมป์แห่งชาติยุโรปอย่างละสองครั้ง เขาเป็นผู้เล่นคนสำคัญที่มีส่วนช่วยให้อิตาลีคว้าแชมป์ฟุตบอลโลก 2006 เหนือฝรั่งเศส โดยในนัดชิงชนะเลิศ เขาทำประตูตีเสมอให้กับอิตาลี ต่อมาในช่วงต่อเวลาพิเศษ เขาถูกซีเนดีน ซีดาน โขกศีรษะใส่ ทำให้ซีดานได้รับใบแดงไล่ออกจากสนาม และในช่วงการยิงลูกโทษ เขาเป็นผู้ยิงจุดโทษจนทำให้ทีมคว้าแชมป์ได้สำเร็จ
มาเตรัซซีเป็นผู้เล่นในตำแหน่งกองหลังที่มีสไตล์การเล่นอันแข็งแกร่งและดุดัน จนทำให้เขาได้รับใบเหลือง 60 ใบ และใบแดง 25 ใบตลอดอาชีพการค้าแข้ง เนื่องด้วยอารมณ์ร้อนและการเข้าสกัดที่หนักหน่วงของเขา ทำให้เขามีข้อพิพาทกับผู้เล่นคนอื่นในการแข่งขันหลายนัด เมื่อเปรียบเทียบกับกองหลังที่เลิกเล่นฟุตบอลไปแล้วอย่างปัสกวาเล บรูโน สิ่งนี้ทำให้ "เดอะไทมส์" จัดอันดับให้เขาอยู่อันดับที่ 45 จาก 50 นักฟุตบอลที่โหดที่สุดในประวัติศาสตร์
สถิติอาชีพ.
สโมสร.
แหล่งข้อมูล:
ทีมชาติ.
แหล่งข้อมูล:
ประตูในนามทีมชาติ.
"อ้างอิง:"
 "ณ วันที่ 2 ธันวาคม 2016"
* CONI: "Golden Collar of Sports Merit": 2006
* 4th Class / Officer: "Ufficiale Ordine al Merito della Repubblica Italiana: (2006)
วันเทก

"วันเทก"  เป็นภาพยนตร์สารคดีไทยในปี พ.ศ. 2563 ที่กำกับโดย มนัสนันท์ พันเลิศวงศ์สกุล โดยเป็นเรื่องราวของกลุ่มไอดอลบีเอ็นเคโฟร์ตีเอต กับบันทึกเหตุการณ์งานเลือกตั้งเซ็มบัตสึประจำซิงเกิลที่ 6
เพลงประกอบ.
เพลงรองจากซิงเกิลที่ 7 ของบีเอ็นเคโฟร์ตีเอต "77 ดินแดนแสนวิเศษ ไทป์ A"
การเผยแพร่.
"วันเทก" เผยแพร่ครั้งแรกในวันที่ 18 มิถุนายน พ.ศ. 2563 บนเน็ตฟลิกซ์ โดยแต่เดิมนั้นกำหนดฉายในโรงภาพยนตร์ในวันที่ 1 เมษายน พ.ศ. 2563 แต่เนื่องจากสถานการณ์การแพร่ระบาดของไวรัสโคโรนา 2019 ทำให้ตัดสินใจเลื่อนออกฉาย และกำหนดเผยแพร่ทั่วโลกผ่านเน็ตฟลิกซ์ในที่สุด นับถือเป็นภาพยนตร์สารคดีไทยเรื่องแรกที่เป็นภาพยนตร์ต้นฉบับ (Original Movie) ของเน็ตฟลิกซ์อีกด้วย
ฟุตบอลในประเทศอิตาลี

ฟุตบอล หรือ "กัลโช" ในภาษาอิตาลี เป็นกีฬาที่ได้รับความนิยมมากที่สุดในประเทศอิตาลี ฟุตบอลทีมชาติอิตาลีถูกมองว่าเป็นหนึ่งในทีมชาติที่ดีที่สุดในโลก พวกเขาชนะเลิศฟุตบอลโลกถึง 4 สมัย (1934, 1938, 1982, 2006; เป็นรองเพียงบราซิลซึ่งได้ 5 สมัย) จบรองชนะเลิศในฟุตบอลโลก 2 ครั้ง (1970, 1994) จบอันดับที่สามในฟุตบอลโลก 1990 และจบอันดับที่สี่ในฟุตบอลโลก 1978 พวกเขายังชนะเลิศฟุตบอลชิงแชมป์แห่งชาติยุโรปสองสมัยในปี 1968 และ 2020 และจบรองชนะเลิศสองครั้งในปี 2000 และ 2012 เกียรติประวัติอื่น ๆ ได้แก่ จบอันดับที่สามในฟีฟ่าคอนเฟเดอเรชันส์คัพ 2013 ชนะเลิศโอลิมปิกฤดูร้อน 1936 และชนะเลิศเซ็นทรัลยูโรเปียนอินเตอร์เนชันนัลคัพสองสมัยในฤดูกาล 1927–30 และ 1933–35
ลีกฟุตบอลสูงสุดของอิตาลี ซึ่งก็คือ เซเรียอา เป็นหนึ่งในลีกฟุตบอลที่ได้รับความนิยมมากที่สุดในโลก และถูกมองว่าเป็นลีกฟุตบอลที่เน้นแท็กติกมากที่สุดในโลก สโมสรจากอิตาลีชนะเลิศถ้วยรางวัลยุโรปถึง 48 ครั้ง ทำให้อิตาลีเป็นชาติที่มีสโมสรประสบความสำเร็จในการแข่งขันระดับทวีปมากเป็นอันดับที่สองของยุโรป เซเรียอาเป็นลีกของสามสโมสรที่มีชื่อเสียงของโลก ได้แก่ ยูเวนตุส มิลาน และอินเตอร์ ซึ่งทั้งหมดเป็นสมาชิกผู้ร่วมก่อตั้งจี-14 เซเรียอาจึงเป็นเพียงลีกเดียวที่มีสโมสรผู้ร่วมก่อตั้งจี-14 ถึงสามสโมสร
นอกจากยูเวนตุส มิลาน และอินเตอร์แล้ว ยังมีสโมสรใหญ่อื่น ๆ ได้แก่ โรมา, ฟีออเรนตีนา, ลาซีโอ และปาร์มาซึ่งปัจจุบันถูกแทนที่โดยนาโปลี สโมสรเหล่านี้รู้จักกันในชื่อ "เจ็ดสาวน้อยแห่งฟุตบอลอิตาลี" ผู้จัดการทีมฟุตบอลชาวอิตาลีประสบความสำเร็จในการแข่งขันระดับทวีป โดยเฉพาะอย่างยิ่งการคว้าแชมป์ยูฟ่าแชมเปียนส์ลีก ผู้เล่นหลายคนคว้ารางวัล"บัลลงดอร์"ขณะที่เล่นอยู่ในเซเรียอามากกว่าในลีกอื่น ๆ ของโลก
สโมสรที่เข้าร่วมแข่งขันระดับทวีป.
นี่คือรายชื่อสโมสรจากอิตาลีที่เคยเข้าชิงชนะเลิศยูโรเปียนคัพและแชมเปียนส์ลีก
กีฬามวยสากลสมัครเล่นในโอลิมปิกฤดูร้อน 1932

การแข่งขันมวยสากลสมัครเล่นในโอลิมปิกฤดูร้อน 1932 เป็นการแข่งขันกีฬามวยสากลสมัครเล่นในกีฬาโอลิมปิกฤดูร้อนครั้งที่ 10 ที่กรุงลอสแอนเจลิส ประเทศสหรัฐ ระหว่างวันที่ 9-13 สิงหาคม พ.ศ. 2475 จัดขึ้นที่สนาม ซึ่งการแข่งขันกีฬามวยสากลสมัครเล่นครั้งนี้มีการแข่งขันทั้งหมด 8 รายการ คือ ประเภททีมชาย 8 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 85 คน จาก 18 ประเทศ
ประเทศที่เข้าร่วมแข่งขัน.
NOTE: Including one South Korean boxer, who competed for Japan."